
Na temelju članka 2. Pravilnika o financijskom izvještavanju u proračunskom računovodstvu („Narodne novine“, broj: 37/22., 52/25. i 156/25.), članka 82. Pravilnika o proračunskom računovodstvu i Računskom planu („Narodne novine“, broj: 158/23. i 154/24.) i članka 26. Statuta Osnovne škole Milana Langa, Školski odbor Osnovne škole Milana Langa na 14. sjednici održanoj 28. svibnja 2026. godine, donosi
ODLUKU
o raspodjeli rezultata Osnovne škole Milana Langa za 2025. godinu

Članak 1.
Ovom Odlukom utvrđuje se financijski rezultat Osnovne škole Milana Langa, Bregana ostvaren na 31.12.2025. godine u iznosu od 24.590,29 eura, koji se sastoji od:
· viška prihoda poslovanja u iznosu od 57.062,35 eura,
· manjka prihoda od nefinancijske imovine u iznosu od 32.472,06 eura.

Članak 2.
Prema izvorima financiranja, financijski rezultat sastoji se od:
· namjenskih viškova vlastitih prihoda, prihoda po posebnim namjenama, prihoda od pomoći i prihoda od donacija u ukupnom iznosu od 252.926,64 eura,
· manjka prihoda od pomoći u ukupnom iznosu od 189.480,70 eura,
· manjka koji se odnosi na nepodmirene obveze iz izvora financiranja Grada Samobora u ukupnom iznosu od 38.855,65 eura.

Članak 3.
Za iznos od 32.472,06 eura umanjuje se manjak prihoda od nefinancijske imovine, uz istodobno umanjenje viška prihoda poslovanja, nakon čega se financijski rezultat sastoji od viška prihoda poslovanja u iznosu od 24.590,29 eura.
Članak 4.

Manjak prihoda iz članka 2. ove Odluke koji se odnosi na nepodmirene obveze iz izvora financiranja Grada Samobora pokriven je ostvarenjem prihoda od nadležnog proračuna tijekom 2026. godine (podmirenjem obveza prema dobavljačima od strane Grada Samobora).

Članak 5.
Struktura namjenskih viškova/manjkova iz članka 2. ove Odluke je kako slijedi:
· višak vlastitih prihoda u ukupnom iznosu od 2.095,19 eura,
· višak prihoda po posebnim namjenama u ukupnom iznosu od 105.931,15 eura,
· višak prihoda od pomoći u ukupnom iznosu od 9.523,03 eura,
· manjak prihoda od pomoći u ukupnom iznosu od 189.480,70 eura,
· višak prihoda od donacija u ukupnom iznosu od 135.377,27 eura.



Članak 6.
Viškovi namjenskih prihoda u iznosu od 252.926,64 eura rasporedit će se izmjenama i dopunama financijskog plana za 2026. godinu, kako slijedi:
(1) višak vlastitih prihoda u ukupnom iznosu od 2.095,19 eura utrošit će se za nabavu nefinancijske imovine i materijalnih rashoda vezanih uz ostvarivanje prihoda od dvorane
(2) višak prihoda po posebnim namjenama u ukupnom iznosu od 105.931,15 eura utrošit će se za nabavu materijalnih rashoda i nefinancijske imovine 
(3) višak prihoda od pomoći u ukupnom iznosu od 9.523,03 eura utrošit će se na nabavu dijagnostičkih instrumenata (3.614,00 eura), troškove plaća po sudskim presudama 30,14 eura, troškove za projekte LEGO (495,00 eura) i RESCUR program (1.500,00 eura) te podmirenje troškova u sklopu projekta „Erasmus“ (3.883,89 eura).
(4) višak prihoda od donacija u ukupnom iznosu od 135.377,27 eura utrošit će se za nabavu nefinancijske imovine i materijalnih rashoda za potrebe puštanja u pogon novoizgrađenih objekata.

Članak 7.

Manjak prihoda od pomoći iz članka 5. ove Odluke za troškove školske prehrane u iznosu od 11.108,16 eura, plaće zaposlenika u iznosu od 147.279,65 eura, materijalnih prava zaposlenika u iznosu od 882,88 eura i troškove nabave udžbenika u iznosu od 30.210,01 eura na teret Ministarstva znanosti i obrazovanja te prihodi za njegovo pokriće uvrstit će se u izmjene i dopune financijskog plana za 2026. godinu. Namjenski manjak je pokriven ostvarenjem prihoda od Ministarstva znanosti i obrazovanja u 2026. godini.


Članak 8.

Ova odluka stupa na snagu dan nakon dana donošenja. 


KLASA: 400-03/26-01/03
URBROJ: 238-27-15-26-1
Bregana, 28. svibnja 2026. godine			

